SARL-NUUS SONDAG 15 DESEMBER 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


STIL SLEUTEL 


Uit die Noord-Wes Amateurradioklub word berig dat Flip Fourie, ZS6FF, van 
Orkney op Woensdag 11 Des 2013 oorlede is. Ons dra ons meegevoel aan sy 
eggenote, familie en vriende oor. 


(Stilte) 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 MHz ESB. (Ander nuuslesers verander soos toepaslik.) 


IN DIE NUUS VANDAG: 


MADIBA ONS HULDIG JOU KORTROETE SOMERSONSTILSTAND 
VOORTPLANTING IONOGRAMSTUDIES BEVESTIG DIE 5 MHZ BAND 
SE BOTOON 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


MADIBA ONS HULDIG JOU 


Vandag is inderdaad `n hartseer dag met die te rusting legging van oudpresident 
Nelson Mandela. 


Die Suid Afrikaanse Radioliga, sy Raad en lede deel in die afsterwe van Suid- 
Afrika se grootste staatsmanne, Nelson Rolihlahla Mandela. Laat ons onthou en 
aangemoedig word deur die baie positiewe dinge waarvoor hy bekend is. 'Terwyl 
ons oor sy dood treur vier ons sy lewe en die lesse wat hy ons en die wereld 
geleer het. 


Die SARL sal spesiale geleentheidstasies van regoor Suid-Afrika bedryf met 
die roepsein ZS9MADIBA. SARL lede kan aansoek doen om tydgleuwe om 
ZSOMADIBA van hul eie stasies te gebruik. @SL sal deur die buro geskied of 
stuur jou @SL aan SARL, Posbus 1721, Strubensvallei 1735, Suid-Afrika. Jy 
kan ook Logbook of the World gebruik. Om die spesiale @SL kaart te ontvang 
sluit `n selfgeadreseerde goevert en $1 vir posgeld in. Vir meer inligting, `n 
operateursskedule en om `n tydgleuf te bespreek, besoek www.sarl.org.za 


Spesiale geleentheidstasies sal wanneer toepaslik die volgende uitlees: 
“ZSOMADIBA is the South African Radio League Special Event Station 
Commemorating the life and recent passing of Nelson Rolihlahla Mandela, elder 


statesman and first democratically-elected President of the Republic of South 
Africa. Affectionately referred to as”Madiba”, he became one of the most 
recognised leaders in the world and was instrumental in the peaceful transition 
of South Africa from minority rule to a constitutional democracy. South 
Africans join the people of the world in mourning his passing and celebrating 
his legacy.” 


Vaarwel Madiba, mag ons jou altyd onthou. 
(Minuut van stilte) 

U is ingeskakel op SARL nuus 

112 JAAR GELEDE 


Op 12 Desember 1901 het Guglielmo Marconi die eerste 'Transatlantiese radio- 
sein (die letter “S”) in Morsekode te Signal Hill in St Johms, Newfoundland, 
ontvang. 


KORTROETE SOMERSONSTILSTAND VOORTPLANTING (SHORT- 
PATH SUMMER SOLSTICE PROPAGATION (SSSP) 


In June 1999, rondom die dag-en-nagewening van die Noordelike halfrond het `n 
Japanese radioamateur Han Higasa, JE1BMJ, `n Europese TV stasie op 48,250 
MHZ gehoor. Hy het onmiddelik C@ op 50,110 MHz geroep en tot sy verbasing 
het 'Toivo, OH7PI, daarop reageer en so het hulle die eerste @OSO op hierdie 
modus op 50 MHz gedoen. Sedertdien word daar elke jaar ongeveer hierdie tyd 
OSO s tussen Japan en Europa gemaak. Dit het mettertyd na Noord Amerika 
uitgebrei. 


Han, JE1BMJ, het voorgestel dat amateurs in die Suidelike halfrond ook daar- 
voor op die luister moet wees gedurende hulle somer sonstilstand in Desember. 
Sedert 2009 het Australiese en Nieu Zeelandse amateurs baie Suid Amerikaanse 
stasies op 50 MHz aangeteken. Hierdie opening in die Suidelike halfrond het 
tussen 8 Desember en 12 Januarie voorgekom, weliswaar nie elke dag nie. 


Om die moontlikheid van hierdie voortplanting tussen Australie en Suid-Afrika 
te ondersoek het ZS2FM GG toetse gedurende Desember met amateurs in Perth, 
Wes-Australie, gedoen. Hulle het ongelukkig geen sein ontvang nie, maar Frank, 
VK7DX, in Hobart, Tasmanie, het rapporteer dat hy op die korrekte frekwensie 
asook tyd en vanuit Suid-Afrika se rigting seinspore waargeneem het. Hy kon 
egter nie die roepsein bevestig nie. Geesdriftige amateurs aan die Ooskus kan 
dalk hierdie tyd in die oggend seine op 50,110 MHZ in hierdie rigting stuur en 
kyk wat gebeur. 


IONOGRAMSTUDIES BEVESTIG DIE 5 MOHZ BAND SE BOTOON 


Die ionramme wat deur die Suid-Afrikaanse iosondenetwerk saamgestel is toon 
duidelik die effektiwiteit van die 5 MHz band vir kortafstandkommunikasie on- 
der sekere toestande. Dit is veral waar gedurende die oggend en laat middag 


wanneer die 7 MHz band nie gunstig is nie en die 3.5 en 1.8 Mhz bande hoë 
geraasvlakke het. 


Gedurende die middle van die dag is die 7 MHz (en 10 MHz gedurende hoë 
sonaktiwiteit) die mees effektiewe medium vir kortafstandkommunikasie. 


Permanente toegang tot die 5 MHz sal verseker dat amateurradiokommunikasie 
effektief gedurende noodtoestande in bergagtige terrein, wat kortafstandkom- 
mumikasie groter as lyn-van-sig verg, bystand kan verleen. 


Die Suid-Afrikaanse netwerk is uniek in Afrika en plaas Suid-Afrikaanse ama- 
teurs in die gelukkige posisie om heersende kortafstand voortplantingstoestande 
te monitor en so hulle vaardighede te verbeter. 


bj 


n Artikel deur Hannes Coetzee, ge-illustreer met ionogramme, is op die 5 MHz 
navorsingsbladsy van die SARL webwerf beskikbaar. 


WEER `N HERINNERING AAN DIE VIDEOKOMPETISIE 


Die Suid Afrikaanse Amateurradio Ontwikkelingstrust nooi videograwe om deel 
te neem aan 'n kompetisie waar aantreklike pryse op die spel is. Wees skeppend 
met jou kamera, of selfs slimfoon, en skiet `n kort video van `n opwindende 
Amateurradio aktiwiteit. Jy kan die wenner wees van `n 5 watt GG MEJ 40 
radio ter waarde van R1300 of een van vele ander pryse. 


Die videoformaat kan AVI, WMV of MPEG met `n minimum resolusie van 320 
X 240 wees. Die lengte van die video moet tussen 3 en 5 minute wees. Die 
onderwerp kan enige iets wees wat die vreugde en opwinding van amateurradio 
weergee. 


Inskrywings moet per KS of DVS gedoen word en nie per e-pos nie. Stuur jou 
video aan: Amateurradio Videokompetisie, Posbus 90438, Garsfontein, 0042. 
Die sluitingsdatum is 31 Desember 2013 en die wenners sal vroeg in 2014 
aangekondig word. Meer inligting is beskikbaar by www.amateurradio.org.za. 


LIGANUUS 
OPROEP OM VOORLEGGINGS VIR 2014 RTA 


Die SARL het met die beplanning van 2014 se RTA s wat in al die hoofsentra 
vanaf Julie gehou sal word begin. Hierdie is dan `n versoek vir die aanbied van 
voorleggings om tydens die RTA s aan te bied en ook op die Simposium KS 
ingesluit te word. Indien u `n onderwerp het om by al die RTA s of slegs u 
plaaslike een aan te bied word u versoek om `n samevatting daarvan teen 15 De- 
sember aan ons te stuur na rta@sarl.org.za Sluit asseblief u kontakbesonderhede 
in. Die datums vir die 2014 RTA is nou op die SARL webwerf beskikbaar. 


NOMINASIE VAN RAADSLEDE 


Lede en Klubs word daaraan hehinner dat nominasies vir SARL Raadslede nou 
ingewag word. Lede kan deur individue of klubs benoem word. Die voorwaardes 


en grondwet is op die Liga se webwerf beskikbaar. Die sluitingsdatum vir nom- 
inasies is 31 Januarie 2014. 


Om nominasies te vergemaklik kan 'n vorm van die sekretaris by secre- 
tary@sarl.org.za aangevra word. Die vorm is slegs vir gerief en nie verpligtend 
nie. 


KLUBNUUS 


Luister gerus om 11:15 vandag na ZS6MRK die amptelike nuusbulletin asook 
kersbulletin van Magalies radio-amateurklub. 


Frekwensies wat gebruik sal word is 2 meter 145,750 mHrz 20 meter 14,250 mHz 
asook 40 meter 7,062 mHr. 


Inligting tov van die SARL konvensie wat op 11 & 12 April 2014 plaasvind sal 
aan u meegedeel word. Reëlings sal gereeld tot en met die konvensie aan u 
deurgegee word hier op die SRL nuusbulletin. 


Begin sommer so gou as moontlik om jou planne agtermekaar te kry vir die kon- 
vensie. MRK sien uit om jou in 2014 gedurende die konvensie by die Furrowlane 
Hotel in Eguestria Pretoria te verwelkom. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die sonaktiwiteitsvlak gematig is. Sonvlek 
AR1918 het 'n “beta-gamma” magneetveld wat genoeg energie huisves vir M- 
klas fakkels. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 105. 


Amateurs gaan al die DX-bande van 20 tot 10 m geniet met 15 m wat die beste 
openinge gaan oplewer terwyl die 20 m net 'n kortkop agter behoort te wees. 
Daar behoort ook `n paar vroëe aand 6 m openinge te wees. 


Besoek gerus die webtuiste spaceweather.sansa.org.za vir meer inligting. 
DAGBOEK VAN GEBEURE 


31 Desember - Laaste dag vir inskrywing van amateurvideo. 18 Januarie 2014 
SARL@Home 28 Februarie 2014 - Sluitingsdatum vir Leerling Opstelkompetisie. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
op 7 082, 7 205 en 17 760 kHz en ook 'n potgooi deur ZS6RO. Vir oudiostrome 
en Echolink deur ZS6FCOS, besoek www.sarl.org.za, klik op “Amateur Radio 


Today”, gaan na die groen kolom en klik op 'Listen on the web". `n Heruit- 
sending vind op Maandae om 16:30 UTC op 4 895 kHz plaas. Op die webw- 
erf verskyn ook besonderhede aangaande verskeie ander heruitsendings. Ont- 
vangsrapporte, kommentaar en voorstelle sal waardeer word. Stuur e-pos aan 
artoday(@sarl.org.za. 


Sentech borg die uitsendings op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga met vertal- 
ings, saamstelling en redigering deur Louis Kirstein, ZS1LK. 


Dankie dat u geluister het, 73. 
/EX 


